# Ekraani lukustaja

Selles moodulis saab valida ekraanisäästja, määrata, kui kaua võtab aega selle aktiveerimine, ning määrata või eemaldada ekraanisäästjat lukustav parool.

### Ekraanisäästja rakendumise aja, prioriteedi ja parooli määramine.

Ülal asub märkekast Käivitatakse automaatselt ning kerimiskast, mis võimaldab määrata jõudeoleku kestvuse, enne kui ekraanisäästja käivitatakse. Sellesse kasti saab sisestada suvalise positiivse väärtuse minutites.

Selle all asub märkekast Parooli nõudmine pärast. Kui see on lubatud, siis tuleb sisestada parool, kui otsustad pärast määratud aega ekraanisäästja nautimise asemel taas tööle hakata. Parool on sama, mida kasutad arvutile sisse logides. Kui märkekast on tähistamata, siis ekraanisäästjalt töölauale tagasipöördumise soovi korral parooli ei pärita.

Töölaua lukustamine käsitsi põhjustab paroolikaitse kohese sisselülitumise.

### Ekraanisäästja valik ja seadistamine

Valikuga Lihtne lukustaja võetakse kasutusele lihtne lukustuse eemaldamise dialoog, mis nõuab parooli.

Kui soovid, et lukustatud ekraanisäästjal töötaksid mõned interaktiivsed vidinad, näiteks märkmed või mõni mängija, siis vali Töölauavidinad ning klõpsa nupule Seadista... vajalike vidinate valimiseks.

Kõigi saadaolevate ekraanisäästjate valiku nägemiseks vali võimalus Ekraanisäästja. Ekraanisäästja saab valida lihtsalt selle nimel klõpsates. Kui oled sobiva valinud, näed paremal asuvas monitoris pisikest eelvaatlust.

Eelvaatluse aken näitab tihti ekraanisäästjat suhteliselt suuremana, kui see on tegelikult rakendatuna. See on meelega nii, sest muidu muutuksid nii väikesel alal paljud ekraanisäästja detailid täiesti arusaamatuks ja eristamatuks.

Igal ekraanisäästjal on erinevad seadistusvõimalused. Klõpsuga nupul Seadistus... avaneb dialoog, kus on näha kõik võimalikud valikud. Mõnda neist muutes näitab eelvaatluse aken vastavat tulemust.

Kui oled ekraanisäästja seadistused meelepäraseks muutnud, klõpsa nupul OK.

Klõps nupul Loobu tühistab kõik dialoogis tehtud muudatused ning toob tagasi ekraanisäästja moodulisse.

Enamiku ekraanisäästjate puhul näeb kirjeldust, autoriõigust ja teavet autori kohta otse dialoogis, mõne puhul tuleb aga klõpsata nupule Info.

Kui kõik tundub olevat meelepäraseks muudetud, saab klõpsuga nupul Test otsekohe käivitada ekraanisäästja täpselt sellisena, nagu see hiljem tegelikult välja näeb.

### &kde;-välise ekraanisäästja kasutamine

&kde; ei takista töötamast ka muid ekraanisäästjaid. Nende kasutamiseks (näiteks xscreensaver) keela lihtsalt &kde; ekraanisäästja ja seadista muu ekraanisäästja.