# &ktimetracker;i käsiraamat

## Sissejuhatus

&ktimetracker; jälgib mitmesugustele ülesannetele kuluvat aega. Sellest on kasu näiteks selgitamaks, kui palju aega kulub mingile kliendile või mitu tundi päevas on näiteks pandud Doomi mängimise või Slashdoti lugemise alla.

Ajaarvestust on võimalik salvestada komadega eraldatud vormingus tekstifaili ning siis kasutada muudes arvestus- ja/või projektihaldusvahendites.

&ktimetracker; tuvastab, kas klaviatuur ja hiir on kasutusel või mitte ning oskab siduda erinevaid ülesandeid erinevate töölaudadega. Need mõlemad võimalused aitavad pidada arvestust just vajaliku ülesande üle.

&ktimetracker;i kirjutas algselt &Sirtaj.Singh.Kang;. Selle kodulehekülg asub aadressil http://userbase.kde.org/KTimeTracker.

## &ktimetracker;i kasutamine

### &ktimetracker;i käivitamine

Selleks kirjuta käsureale `ktimetracker` või vali KDE käivitusmenüüst grupi Rakendused Utiliidid > alt Personaalne ajaarvestus. Käsureal saab kasutada tavalisi &Qt; ja &kde; argumente, millest saab ülevaate käsuga ``ktimetracker` `--help``.

&ktimetracker; pakub lisaks võimaluse määrata iCalendar-faili nimi, mida kasutada sinu tegemiste salvestamiseks. Võrgus asuva iCalendar-faili saab anda, kui kirjutada failinimes ka http- või ftp-osa, näiteks http://www.minusait.ee/minuandmed/minutegemised.ics.

### Ülesanded

Probleem: oled vabakutseline tarkvarakonsultant, kel on palju kliente. Mitmel kliendil on omakorda hulk projekte. Päeva jooksul tegeled korduvalt mitme projektiga. Kuu koguarve esitamiseks tuleb sul aga ajal silm peal hoida.

Lahendus: loo igale kliendile tipptaseme ülesanne ning iga kliendi igale projektile omaette alamülesanne. Üksikasjalikumat jälgimist nõudvate projektide puhul loo projekti alamülesannete nimekiri. Aega saab jälgida parajasti tegeldava ülesande nimel topeltklõpsu tehes.

&ktimetracker; võimaldab oma ajakulutust väga paindlikult jälgida - luua on võimalik piiramatul arvul ülesandeid ja neisse piiramatul arvul alamülesandeid. Aega saab logida suvalise ülesande puhul ning korraga võivad aktiivsed olla ka mitu ülesannet.

&ktimetracker; võimaldab muuta ülesannete ajalugu ning kommenteerida kõiki sündmusi, mida oled peatanud.

Tipptaseme ülesande loomiseks vali käsk &Ctrl;T Ülesanne Uus ülesanne... Alamülesande loomiseks vali ülesanne ning seejärel käsk &Ctrl;&Alt;N Ülesanne Uus alamülesanne...

Kui sulged &ktimetracker;i, salvestatakse ülesannete loend faili. Kui nüüd rakenduse uuesti avad, laetakse samast failid uuesti ülesanded.

&ktimetracker; võib sinu vaeva minimeerimiseks ülesandeid importida ja eksportida. Vaata osa Muud süsteemid.

### Taimerid

Probleem: sissetuleku tagamiseks tuleb sul töötada keskmiselt viis tundi päevas. Selle kontrollimiseks soovid kasutada igapäevaseid ja -nädalasi kokkuvõtteid.

Lahendus: lähtesta seansitaimer iga tööpäeva ja kõik taimerid iga nädala algul.

&ktimetracker; muudab ajakulutuse jälgimise imelihtsaks. Kui soovid alustada ülesande jälgimist, tee sellel lihtsalt topeltklõps. Jälgimise peatamiseks tee uuesti topeltklõps. Aktiivsed ülesanded näitavad väikest kella veerus Seansi aeg.

Teine võimalus ajaarvestust visuaalselt jälgida on &ktimetracker;i ikoon süsteemisalves. Kui ülesanne on aktiivne, liigub ikoonil üks seier. Kui viid hiirekursori ikooni kohale, näed ilmuvas kohtspikris aktiivse ülesande nime. Kui aktiivne on enam kui üks ülesanne, näidatakse nende nimesid kohtspikris komadega eraldatult.

&ktimetracker; kasutab iga ülesande korral kaht taimerit: üks mõõdab seansi aega, teine koguaega. Vaikeseadistuses näitab &ktimetracker; iga taimeri kohta kaht veergu ehk siis iga ülesande kohta kokku nelja veergu:

Seansi aeg

- Ülesandele kulutatud aeg alates seansi algusest.

Aeg

- Ülesandele kulutatud aeg alates kõigi aegade nullimisest.

Seansi koguaeg

- Ülesandele ja kõigile selle alamülesannetele kulutatud aeg alates seansi algusest.

Koguaeg

- Ülesandele ja kõigile selle alamülesannetele kulutatud aeg alates kõigi aegade nullimisest.

Uue seansi alustamiseks vali menüükäsk Fail Käivita uus seanss .

Kõigi aegade nullimiseks vali menüükäsk Fail Nulli kõik ajad .

#### Töölaua jälgimine

Probleem: sul on kaks projekti, millega iga päev korduvalt tegeled. Töö paremaks korraldamiseks oled I projekti failid paigutanud I töölauale ja II projekti failid II töölauale.

Lahendus: seosta I projekti ülesanne I töölauaga ja II projekti ülesanne II töölauaga. Kui nüüd lülitud II töölaualt I töölauale, peatab &ktimetracker; automaatselt II projekti ülesande ja käivitab I projekti ülesande.

Ülesande sidumiseks ühe või enama töölauaga vali menüükäsk &Ctrl;E Ülesanne Muuda... . Lülita sisse Automaatne jälgimine ning vali töölaud/töölauad, mille soovid ülesandega siduda. Kui mõni valitud töölaudadest nüüd aktiivseks muutub, alustab &ktimetracker; väikese viivitusega automaatselt antud ülesande ajaarvestust.

#### Jõudeaja avastamine

Probleem: lahkusid reedel mingil põhjusel ootamatult vara töölt ja unustasid taimeri peatamast. Esmaspäeval naastes avastad, et taimer töötab endiselt.

Lahendus: lülita jõudeaja avastamine seadistusdialoogi kaardil Käitumine sisse.

&ktimetracker;i saab panna tuvastama, kas hiir ja klaviatuur on rakkes või mitte. Kui hiir ja klaviatuur on olnud jõude enam kui määratud arv minuteid, näitab &ktimetracker; järgmist dialoogi:

&ktimetracker;i jõudeaja avastamine &ktimetracker;i jõudeaja avastamise dialoog

Ajaarvestuse jätkamine

- Jõudeaeg lisatakse kõigile aktiivsetele taimeritele ja need jäävad edasi tööle.

  Töötasid ülesannetega, kui arvuti oli jõude, ja teed seda endiselt.

Arvestuse lähtestamine

- Jõudeaeg lahutatakse kõigilt aktiivsetelt taimeritelt ja need peatatakse.

  Sa ei töötanud ülesannetega, kui arvuti oli jõude, ega tee seda ka praegu.

### Muud süsteemid

#### &korganizer;

&ktimetracker; kasutab sarnaselt &korganizer;i ja Apple'i iCaliga oma andmete puhul üldlevinud standardit iCalendar. &ktimetracker; võib nii avada kui salvestada nende kahe rakenduse loodud ülesannete nimekirju.

Võimalik on isegi töötada sünkroonselt ühe ja sama failiga &korganizer;is ja &ktimetracker;is. Kui ühes rakenduses fail muutub, edastatakse uuendused teise rakendusse automaatselt.

#### Planner

Üsna tüüpiline on ka projekti planeerimine projektihalduri Imendio Planneriga (vaata live.gnome.org/Planner.) ning selle ülesannete importimine &ktimetracker;isse menüükäsuga Fail Import Impordi ülesanded Plannerist..., et need oleksid standardses iCalendari vormingus. Sellisel juhul saab ajastada oma ülesandeid &korganizer;is ning arvestada neile kuluvat aega &ktimetracker;iga. Nii on võimalik kontrollida, kas projekt püsib ikka ettenähtud eelarve ja aja piirides.

#### &DBus;

&DBus; on mehhanism, millega &kde; rakendused saavad üksteisega suhelda. &kde; rakendused pakuvad selleks välja teatud funktsioonid, mida teised programmid (näiteks bash'i skript) saavad ära kasutada.

##### Bash'i skript, mis näitab &ktimetracker;i versiooni

    qdbus org.kde.ktimetracker /KTimeTracker version 2
    >/dev/null || echo "ktimetracker not running"

&ktimetracker;i praegune &DBus;i liides on mõeldud peamiselt automaatseks testimiseks, mistõttu see on ka üpris piiratud. Liidese täieliku ülevaate annab &DBus;i liidese lisa.

Kogu &ktimetracker;i &DBus;i liidese nägemiseks konsoolil käivita järgmine bash'i skript:

##### &ktimetracker;i &DBus;i liidese näitamine konsoolil

    qdbus org.kde.ktimetracker /KTimeTracker 2
    >/dev/null || echo "ktimetracker not running"

#### Kogusumma eksport CSV-faili

&ktimetracker; võib nii kogusumma kui ajaloo eksportida komadega eraldatud failivormingusse (CSV). Kogusumma eksportimiseks vali menüükäsk Fail Eksport Ekspordi ajad... ning &ktimetracker; avab järgmise dialoogi:

&ktimetracker;i CSV ekspordi dialoog &ktimetracker;i CSV ekspordi dialoog

Määra failinimi, kuhu soovid andmed eksportida, ja muuda vajaduse korral ka muid etteantud väärtusi. Klõpsa nupule Eksport ning &ktimetracker; salvestabki kõigi ülesannete ajaloo sinu valitud faili.

Aegade eksportimiseks lõikepuhvrisse kasuta nuppu Ekspordi lõikepuhvrisse.

Toome siin näite väljundi vormindusest:

    "kde",,,,,0.00,0.00,6.88,9.83
    ,"ktimetracker",,,,6.88,8.70,6.88,9.83
    ,,"3.2 omaduste plaan",,,0.00,0.00,0.00,0.00
    ,,"vead",,,0.00,1.13,0.00,1.13
    ,,"muudatuste sissekandmine - tõlkestringid",,,0.00,0.00,0.00,0.00
    ,,"ajaraport",,,0.00,0.00,0.00,0.00
    ,"kopete",,,,0.00,0.00,0.00,0.00
    ,"promo",,,,0.00,0.00,0.00,0.00
    ,"veebivärk",,,,0.00,0.00,0.00,0.00

Tipptaseme ülesanded on esimeses veerus, alamülesanded teises ja nii edasi. Ajaandmed salvestatakse ülesande maksimaalse sügavuse järel (antud juhul viis). Esimeses veerus on seansi aeg, teises aeg, kolmandas seansi koguaeg ja neljandas koguaeg.

#### Ajaloo eksport CSV-faili

Ajaloo eksportimiseks vali menüükäsk Fail Eksport Ekspordi ajalugu... ning &ktimetracker; avab eespool näidatud eksportimisdialoogi.

Määra failinimi, kuhu soovid andmed eksportida, ja vali vajalik ajavahemik. Vajaduse korral võid muuta ka muid etteantud väärtusi. Klõpsa nupule Eksport ning &ktimetracker; salvestabki ülesannete ajaloo sinu valitud faili.

Ajaloo eksportimiseks lõikepuhvrisse kasuta nuppu Ekspordi lõikepuhvrisse.

Toome siin näite väljundi vormindusest:

    Ülesande ajalugu
    teisipäev, 06. juuli 2004 kuni teisipäev, 13. juuli 2004
    Trükitud: 2004-07-13 18:10
    2004-07-06,2004-07-07,2004-07-08,2004-07-09,2004-07-10,2004-07-11,2004-07-12,2004-07-13,
    ,,,,,,,,0.00,"kde"
    ,,1.77,3.23,1.73,,1.37,0.82,8.95,,"ktimetracker"
    ,,,,,,,,0.00,,,"3.2 omaduste plaan"
    ,1.13,,,,,,,1.13,,,"vead"
    ,,,,,,,,0.00,,,"muudatuste sissekandmine - tõlkestringid"
    ,,,,,,,,0.00,,,"ajaraport"
    ,,,,,,,,0.00,,"kopete"
    ,,,,,,,,0.00,,"promo"
    ,,,,,,,,0.00,,"veebivärk"

Esimesed kolm rida näitavad, millal raport on loodud ja millist ajavahemikku see hõlmab. Neljandas reas on komadega eraldatud ajavahemikku kaasatud kuupäevade loetelu ISO-8601 vormingus (YYYY-MM-DD). Ülejäänud ridades on kirjas ülesannetele kulutatud aeg. Viimane numbriveerg kujutab endast rea kõigi päevade kogusummat. Ülesande nimi seisab pärast kogusumma veergu ning nimed on trepitud, et näidata ülesande ja selle alamülesannete seoseid. Tipptaseme ülesannete nimed seisavad esimeses veerus pärast kogusummat.

## &ktimetracker;i kasutajaliides

&ktimetracker;i peaaken koosneb järgmistest elementidest: menüüriba, tööriistariba, otsinguriba, ülesande/aja aken ja olekuriba.

Otsinguriba on mitme funktsiooniga väli. Kuni sa pole vajutanud klahvi &Enter;, käitub see filtrina. See tähendab, et näidatakse ainult ülesandeid, mis sobivad sisestatuga. Kui aga vajutada &Enter;, kasutatakse sisestatut uue ülesande nimena.

Vali seadistustedialoogi kaardil Välimus PDA seadistused, kui sul on puuteekraan ja see on tõesti hea ja asjalik. See lülitab välja otsinguriba ning iga klõps avab kontekstimenüü.

&ktimetracker;i aken &ktimetracker;i aken

### Ülesande/aja aken

Selles aknas on näha ülesanded ning neile kulunud aeg nii praeguse seansi ajal kui kokku. Jälgitavatel ülesannetel on seansi aega näitavas veerus näha väike kell.

Igale ülesandele saab luua alamülesandeid. Klõps ülesande ees seisval pluss- või miinusmärgil vastavalt kas näitab või varjab alamülesandeid. Ülesande koguaega on arvestatud nii selle enda kui tema alamülesannete aeg.

### Tööriista- ja olekuriba

Tööriistariba sisaldab ikoone järgmiste käskudega:

Kõik toimivad sarnaselt samanimelistele menüükäskudele.

- Uus ülesanne

- Uus alamülesanne

- Käivita

- Stopp

- Kustuta

- Muuda

- Ava

- Salvesta

Olekuriba annab teada faili nime, millesse andmed salvestati.

## Autorid ja litsents

&ktimetracker;

Rakenduse autoriõigus:

- 1997-2000 &Sirtaj.Singh.Kang; &Sirtaj.Singh.Kang.mail;.

- 2001-2002 Tomas Pospisek tpo_deb@sourcepole.ch

- 2003-2004 Mark Bucciarelli mark@hubcapconsulting.com

Kaasautorid (tähestikulises järjekorras)

- Allen Winter winter@kde.org

- &David.Faure; &David.Faure.mail;

- &Espen.Sand; espen@kde.org

- Gioele Barabucci gioele@gioelebarabucci.com

- Jan Schaumann jschauma@netmeister.org

- &Jesper.Pedersen; blackie@ifad.dk

- Kalle Dalheimer &Matthias.Kalle.Dalheimer.mail;

- Klarälvdalens Datakonsult AB

- Mark Bucciarelli mark@hubcapconsulting.com

- Thorsten Stärk dev@staerk.de

- Tomas Pospisek tpo_deb@sourcepole.ch

- Willi Richert w.richert@cox.net

&ktimetracker;i idee aluseks oli Harald Tveit Alvestrandi väga kasulik utiliit nimetusega titrax, mille ainus häda oli see, et ta põhines Xt tööriistakomplektil.

Dokumentatsiooni autoriõigus 2000-2004: &Jonathan.Singer; &Jonathan.Singer.mail; ja &Sirtaj.Singh.Kang; &Sirtaj.Singh.Kang.mail;.

Tõlge eesti keelde: Marek Laane bald@starman.ee

&underFDL; &underGPL;

## Sõnastik

## A

aktiivne ülesanne

Ülesanne, millele kuluvat aega arvestatakse.

## D

&DBus;

&kde; protsessidevahelise suhtlemise protokoll. Lühend sõnadest Desktop Bus (töölauasiin).

töölaud

&GNU;/&Linux;il, FreeBSD-l ja muudel X-Windowsi kasutavatel süsteemidel võib tarvitada ka mitut töölauda korraga. Tavaliselt on neis süsteemides juba vaikimisi paigaldatud neli töölauda. Igal töölaual saab kasutada omaette programme ja faile. Kui &kde; esimest korda käivitada, satud esimesele töölauale. Kiirklahvi &Ctrl;F2 vajutades saad liikuda teisele töölauale ning sealt tagasi toob sind &Ctrl;F1.

## H

ajalugu

Kui &ktimetracker;ile on antud korraldus ajalugu logida, salvestab rakendust kõigi taimerite iga käivitamise ja peatamise. Seda ajalugu ei puhastata ka aja nullimisel ning see püsib alal seni, kuni sa vastava faili füüsiliselt hävitad.

## S

seanss

Kasutaja määratud seansi taimerite alguspunkt. Uut seanssi saab alustada menüükäsuga Fail Käivita uus seanss . Uut seanssi luues senise seansi andmeid ei salvestata.

Seansi aeg

Ülesandele kulutatud aeg alates seansi algusest.

süsteemne salv

Süsteemisalv on riba, mis (vaikisimi) on näha ekraani allservas . &ktimetracker;i ikoon on selles kõige parempoolsem,

## T

tipptaseme ülesanne

Ülesanne, millel pole ühtki eellast.

Seansi koguaeg

Ülesandele ja kõigile selle alamülesannetele kulutatud aeg alates seansi algusest.

Aeg

Ülesandele kulutatud aeg alates kõigi aegade nullimisest.

Koguaeg

Ülesandele ja kõigile selle alamülesannetele kulutatud aeg alates kõigi aegade nullimisest.

## Paigaldamine

### &ktimetracker;i hankimine

&install.intro.documentation; &install.compile.documentation;

## &DBus;i liides

version

version

Tagastab &ktimetracker;i versiooni.

    QString version()

#### Kirjeldus

`version()` on &DBus;i väljakutse, mis tagastab &ktimetracker;i versiooni, näiteks 1.5.0. Versioon tagastatakse stringina tüüpilises &GNU; vormingus versioon.alamversioon.tase.

quit

quit

Sulgeb &ktimetracker;i.

    QString quit()

#### Kirjeldus

`quit()` on &DBus;i väljakutse, mis võimaldab välisel rakendusel &ktimetracker;i viisakalt ja korralikult sulgeda.

addTask

addTask

Lisab uue ülesande.

    QString addTask(QString ülesandenimi)

#### Parameetrid

`taskname`

- Uue ülesande nimi.

#### Kirjeldus

`addTask(QString ülesandenimi)` on &DBus;i väljakutse, mis lisab aktiivsesse faili uue tipptaseme ülesande. Tagastatakse uue ülesande UID.

&documentation.index;