# Ekraani servad

Aktiivsed ekraani servad võimaldavad efektid aktiveerida, viies hiirekursori vastu ekraaniserva. Siin saab määrata, milline efekt aktiveeritakse konkreetse ekraaniserva ja -nurga korral.

Klõps suvalise hiirenupuga ruudukesel ja vali kontekstimenüüst efekt. Musta ruudukese puhul on efekt juba omistatud, hallikas ruuduke tähendab, et servale ei ole efekti valitud.

Kontekstimenüüs esinevate kirjete arv sõltub valikutest kategooria Töötsooni välimus ja käitumine moodulis Töökauaefektid. Luba komposiidi sisselülitamiseks töölauaefektid, vali komposiidi tüüp ja seejärel lemmikefektid kaardil Kõik efektid rühmas Akende haldamine. See aktiveeribki vastavad kirjed kontekstimenüüs.

Kui otsid sätet, mis lubaks vahetada töölauda hiirekursori viimisel ekraaniserva vastu, vali kontekstimenüüst mõni eespool mainitud akende haldamise efekt.

Sektsioonis Akende haldamine on veel kaks valikut, mis mõjutavad käitumist akende liigutamisel ekraani servale:

- Akende maksimeerimine nende lohistamisel ekraani ülaserva.

- Aknad paanidena nende lohistamisel ekraani serva. Aknad paanitakse veerandi ekraani suurusena ekraani üla- või alaossa kõrgusega, mis vastab kerimiskasti sisestatud väärtusele; vastasel juhul paanitakse nad terve ekraani kõrguselt.

Muude seadistuste all saab määrata, kuidas toimida hiirekursori viimisel ekraani serva.

Töölaua vahetamine serval: töölaud vahetatakse, kui viia hiirekursor ekraani serva. Kui valitud on Alati lubatud, keelatakse kõik efektid, mis on ekraani servadele määratud mooduli esimeses sektsioonis.

Aktiveerimise viivitus: siin saab määrata aja, mis jääb hiirekursori ekraani serva viimise ja toimingu käivitamise vahele.

Taasaktiveerimise viivitus: aeg pärast toimingu sooritamist, enne kui saab toimingu uuesti sooritada.