# Töölauaefektid

### Sissejuhatus

See moodul võimaldab seadistada &kde; töölauaefekte.

Paneel on jagatud kolme kaardi vahel: Üldine, Kõik efektid ja Muu.

#### Kaart Üldine

Selle kaardi ülaosas paikneb sektsioonis Aktiveerimine märkekastike Töölauaefektide lubamine. Kui see pole märgitud, on kõik visuaalsed efektid välja lülitatud.

Kõiki töölauaefekte saab sisse ja välja lülitada globaalse kiirklahviga &Alt;&Shift;F12.

Selle sektsiooni all asetsevad mõningad töölauaefektide üldised seadistused, näiteks täiustatud aknahaldus, mitmesugused animatsioonid, efektid töölaua vahetamisel ning animatsiooni kiirus.

#### Kaart Kõik efektid

Selle kaardi põhiosa toob ära kõik saadaolevad efektid, mis on rühmitatud pealkirjade Hõlbustus, Välimus, Silmailu, Fookus, Tööriistad ja Akende haldamine alla. Akna ülaosas oleva otsingukastiga saab kiiresti leida loendist vajaliku elemendi.

Efekti sisselülitamiseks märgi see ära. Elemendist paremal asuvale teabenupule klõpsates näeb antud elemendi teavet. Mõnel efektil on võimalik ka üht-teist seadistada, sel juhul on otse teabenupu kõrval ka tööriistanupp. Sellele klõpsates avatakse seadistustedialoog.

#### Kaart Muu

Sellel kaardil saab valida komposiidi tüübi ja Qt graafikasüsteemi. Allpool saab kindlaks määrata üldisi valikuid ning OpenGL valikuid.